open-index/open-wikipedia-markdown huggingface dataset:
Primera Air

**Primera Air** foi unha aeroliña de vacacións pertencente a Primera Travel Group, unha compañía islandesa formada principalmente polos turoperadores nórdicos Solresor, Bravo Tours, Lomamatkat, Heimsferðir e Solia. O seu principal obxectivo era proporcionar servizos regulares aos turoperadores, ademais de realizar voos chárter.

Primera medrou a un ritmo constante e ofrecía voos dende o norte de Europa a máis de 70 destinos no Mediterráneo, Oriente Medio, Asia, o Caribe e o Atlántico.

No ano 2009 Primera Air creou a subsidiaria Primera Air Scandinavia baixo un certificado de operador aéreo danés, e en 2014 engadiu un certificado lituano baixo o nome Primera Air Nordic.

## Frota 
### Frota de Primera Air Scandinavia
En outubro de 2017 a frota de Primera Air Scandinavia estaba formada polos seguintes avións:

### Frota de Primera Air Nordic
En setembro de 2017 a frota de Primera Air Nordic estaba formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
Seiland

**Seiland** (en ) é a oitava illa máis grande de Noruega, situada na parte continental no condado de Finnmark. A illa ten 559&nbsp;km² e divídese entre os municipios de Alta, Hammerfest, e Kvalsund.

As escavacións arqueolóxicas demostraron que Seiland leva habitada por máis de 7000 anos. Hoxe en día, con todo, as únicas persoas que viven nela viven nalgunhas áreas relativamente illadas, desde Altneset ata Hakkstabben no extremo sur da illa, Kårhamn no lado noroeste e as áreas de Hønseby, Eidvåxene, Fiskebukta, Survika na parte norte da illa. En 2006, a maioría do centro de Seiland foi designado como Seiland National Park.

Hai dous glaciares en Seiland: Seilandsjøkelen e Nordmannsjøkelen. Con 1.078 m. de alto Seilandstuva é a montaña máis alta da illa. Hai varios fiordes situados na illa, incluídos Lille Kufjorden, Store Kufjorden, Nordefjorden e Jøfjorden.

## Notas
## Véxase tamén 
### Ligazóns externas
* Map of Seiland
Alcaide

Un **alcaide** ou, tamén casteleiro ou castelán era, na Idade Media, o gobernador ou o máximo xefe militar e oficial xurisdicional dun alcázar, castelo ou fortaleza. As súas facultades eran de diferente orde e estendíanse tanto á xurisdición civil, como a criminal, e tanto ao goberno militar, como ao político.

O cargo era sempre ocupado por un representante do rei e combinaba funcións militares, administrativas e, en casos particulares, xudiciais. Co tempo, engadiuse a partícula "mor" ao cargo de alcaide, distinguindo o seu carácter militar.

Posteriormente o título estendeuse a outras actividades de dirección de diferentes tipos de establecementos como, por exemplo, o funcionario que nun centro penitenciario tiña ao seu cargo a custodia e a seguridade dos presos e a organización do réxime do establecemento.

## Notas 
## Véxase tamén 
### Outros artigos 
* Casteleiro
Fueguinos

[miniatura|Pintura dun fueguino (posiblemente un [yaghan) feita polo artista do barco HMS Beagle Conrad Martens durante a visita do HMS *Beagle*.]]
Os **fueguinos** son calquera das tribos de habitantes indíxenas da illa de Terra do Fogo, do extremo sur de Suramérica. Ás veces o termo tense utilizado para referirse ao pobo yaghan, pero é un termo equívoco por ser impreciso, xa que pode referirse a calquera das tribos que alí habitan ou habitaron. O termo procede do castelán, idioma no que *fueguino* pode referirse a calquera persoa do arquipélago.

Os indíxenas fueguinos pertencían a diferentes tribos incluíndo os ona (pobo selk'nam), haush (manek'enk), yaghan (yámana), e alacaluf (kawésqar). Todas estas tribos excepto a dos selk'nam vivían exclusivamente en zonas costeiras e tiñan as súas propias linguas. Os yaghans e os alacaluf viaxaban en canoas de madeira de bidueiro polas illas do arquipélago, mentres que os haush que habitaban tamén as costas non o facían. Os selk'nam vivían no interior da illa Grande da Terra do Fogo e alimentábanse principalmente cazando guanacos. Os ona eran exclusivamente cazadores-recadadores terrestres que cazaban animais terrestres como guanacos, raposos, roedores tuco-tucos e aves que aniñaban nas terras altas e tamén peixes e mariscos costeiros. Todas as tribos facían unha vida nómade e non tiñan asentamentos permanentes. Os pobos fueguinos falaban varias linguas distintas: tanto a lingua kawésqar coma a lingua yaghan son consideradas linguas illadas, mentres que os selk'nams falaban unha lingua chon igual que os tehuelches do continente.

Actualmente quedan poucos integrantes destes pobos, debido ao proceso de aculturación e ás mortes masivas sufridas durante os séculos XIX e XX. O sarampelo e outras doenzas traídas polos colonizadores case acabaron coa poboación orixinaria das illas da zona do cabo de Fornos. Produciuse tamén un verdadeiro xenocidio dos selk'nam, que foi autorizado e dirixido polos *estancieros* (donos de facendas) entre 1884 e 1900, que orixinou un gran declive da poboación indíxena. As grandes compañías pagaban aos granxeiros de ovellas ou a milicias unha recompensa por cada selk'nam morto, o que se confirmaba presentando un par de mans ou orellas ou un cranio, e pagábase máis polas mulleres que polos homes.

## Notas
José Toba Fernández

**José Toba Fernández**, nado en Muxía o 8 de setembro de 1904 e finado na Coruña o 5 de setembro de 1963, foi un mestre e pedagogo galego.

## Traxectoria 
Obtivo o título de mestre en 1925. Foi mestre interino en Merexo e despois titular de Sillobre. Foi mestre da escola de Callosa d'en Sarrià (Alacant) e en xuño de 1934 conseguiu a praza de profesor da Escola de prácticas anexa á Escola Normal de Santiago de Compostela. O 21 de xaneiro de 1935 foi nomeado profesor de Pedagoxía na Normal. Publicou en 1927 unha colaboración na revista *Alborada* de Buenos Aires e en 1935 o ensaio *Problemas que nos plantea la escuela y el niño de Galicia*. Militante galeguista, co triunfo do Frente Popular en febreiro de 1936, foi nomeado concelleiro de Santiago de Compostela. Co golpe de Estado do 18 de xullo de 1936 sufriu depuración e foi sancionado coa separación definitiva en 1937. Reingresou no Maxisterio en 1949 e foi director do Grupo Escolar Concepción Arenal da Coruña. Tamén foi armador do pesqueiro Aguete. Finou na Coruña con 58 anos.

## Vida persoal 
Casou con Sofía Pérez Sobral.

## Notas 
## Véxase tamén 
### Bibliografía 
*
Eanmund

**Eanmund** é un antropónimo anglosaxón que pode referirse a:

*Eanmund de Kent, un rei anglosaxón do reino de Kent.
*Eanmund, un rei dos suecos segundo o poema anglosaxón Beowulf.
Lingua hidatsa

A **lingua hidatsa** é unha lingua síux do val do Missouri falada polo pobo hidatsa, que habita principalmente en Dacota do Norte e en Dacota do Sur. Está estreitamente relacionada coa lingua crow, e está seriamente ameazada pola perda de falantes. Unha descrición da cultura hidatsa-mandan, incluíndo unha gramática e un vocabulario da lingua, foi publicada en 1877 por Washington Matthews, un doutor que viviu entre os hidatsa na reserva india de Fort Berthold. Segundo datos de 2007 tiña 200 falantes e minguando. O hidatsa está clasificado como definitivamente en perigo polo Libro Vermello das Linguas Ameazadas da UNESCO.

No presente, a lingua é obxecto de estudo na tradición da gramática xenerativa.

## Notas
Ealhmund

**Ealhmund** ou **Alchmund** é un antropónimo anglosaxón que pode referirse a:

* San Alchmund de Hexham (m. 781).
* O rei Ealhmund de Kent (reinou en 784).
* San Alchmund de Derby (m. c. 800).
* O bispo Ealhmund de Winchester (m. entre 805 e 814).
Sanana

**Illa Sanana** (en indonesio: *Pulau Sanana*, anteriormente chamada *xulla Besi*) é unha illa, parte do grupo das illas Sula, que á súa vez forma parte das illas Molucas en Indonesia.

Sanana atópase nas coordenadas xeográficas , ao sur da illa Mangole. A superficie da illa é de 558 km². As outras illas máis grandes das Sula son Taliabu e Mangole.

O aeroporto de Sanana está unido a Ternate e Ambón pola compañía *Trigana Air Service*.

Como era común nas Molucas nese momento, Sanana sufriu graves tensións étnico-relixiosas entre musulmáns e cristiáns durante o ano 1999.

## Notas 
## Véxase tamén
Eardwulf

**Eardwulf** ou **Eardulf** é un antropónimo anglosaxón que pode referirse a:
* Eardwulf de Northumbria, (*floruit* a finais do século VIII e principios do século IX), rei de Northumbria.
* Eardwulf de Kent (*floruit* a mediados do século VIII), rei de Kent.
* Eardwulf, bispo de Dunwich (*floruit* a mediados do século VIII), bispo de Dunwich.
* Eardwulf de Rochester (*floruit* a mediados do século VIII), bispo de Rochester.
* Eardwulf de Lindisfarne (*floruit* a finais do século IX), bispo de Lindisfarne.

## Véxase tamén
### Outros artigos
* Eadwulf
* Ealdwulf
Pobo hidatsa

Os **hidatsa** son un pobo indíxena que habita nos Estados Unidos. Antigamente vivían entre os ríos Little Missosuri e Heart, en Dacota do Norte. No presente comparten a reserva india de Fort Berthold (Dacota do Norte) cos mandan e os arikara. Os tres pobos xuntos forman a tribo recoñecida federalmente como "As Tres Tribos Afiliadas".

miniatura|300px|esquerda|Territorio dos hidatsa.

## Notas 
## Véxase tamén 
### Ligazóns externas 
* Mandan, Hidatsa, and Arikara Nation, official website
* *Knife River: Early Village Life on the Plains,* a National Park Service Teaching with Historic Places (TwHP) lesson plan
Lingua crow

miniatura|Falante de lingua crow.
A **lingua crow** (na propia lingua: *apsáalooke*) é unha lingua síux do val do Missouri falada polo pobo crow, que no presente habita en Montana. O termo *apsáalooke* quere dicir "fillos da ave do gran peteiro." É unha das linguas indíxenas de América do Norte con maior número de falantes, arredor de 3&nbsp;500 (2007). O crow está clasificado como definitivamente en perigo polo Libro Vermello das Linguas Ameazadas da UNESCO.

## Clasificación 
O crow está estreitamente relacionado coa lingua hidatsa falada polos hidatsa e as dúas linguas son os únicos membros da póla síux do val de Missouri. O devanceiro do crow-hidatsa puido constituír a división principal do protosíux. O crow e o hidatsa non son mutuamente intelixibles, mais as dúas linguas comparten trazos fonolóxicos comúns, e teñen unha morfoloxía e sintaxe semellantes. A división entre o crow e o hidatsa puido ter ocorrido hai 300 ou 800 anos.

## Notas 
## Véxase tamén 
### Bibliografía 
*Graczyk, R. 2007. *A Grammar of Crow: Apsáaloke Aliláau*. Lincoln, NE: University of Nebraska Press.
*Hollow, R.C., Jr.; Douglas R. Parks. Studies in Plains linguistics: a review. In *Anthropology on the Great Plains*, ed. W. Raymond Wood e Margot Liberty. Lincoln, NE: University of Nebraska Press.
*Kaschube, D.V. 1978. *Crow Texts*. IJAL-NATS Monograph No. 2. Chicago, IL: University of Chicago Press.
*Kaschube, D.V. 1963. *Structural Elements of Crow*. Doctor of Philosophy Dissertation, Department of Anthropology, Indiana University, xuño de 1960. Ann Arbor, MI: University Microfilms.
*Kaschube, D.V. 1967. *Structural Elements of Crow*. Boulder, CO: University of Colorado Press.
*Lowie, R.H. 1945. The Crow Language: Grammatical Sketch and Analyzed Text. *American Archaeology and Ethnology*, 39 (1942–1945):1-139. Berkeley e Os Ánxeles, CA: University of California Press.
*Lowie, R.H. 1960. *Crow Texts*. Berkeley e Os Ánxeles, CA: University of California Press.
*Lowie, R.H. 1960. *Crow Word Lists*. Berkeley e Os Ánxeles, CA: University of California Press.
*Matthews, G.H. 1979. "Glottochronology and the separation of the Crow and Hidatsa." In *Symposium on the Crow-Hidatsa Separations*, ed. by Leslie B. Davis. Bozeman, MT: Montana Archaeological Society.
*Silver, S. & W.R. Miller. 1997. *American Indian Languages: Cultural and Social Contexts*. Tucson: The University of Arizona Press.
Ecgberht

**Ecgberht** é un antropónimo que deriva das palabras xermanas antigas que significan *gume brillante*, como os dunha espada. As grafías anglosaxoas son **Ecgberht** () e **Ecgbert**. As variantes alemás inclúen **Ekbert** e **Ecbert**.

* Ecgberht de Kent, rei de Kent (reinou 664–673).
* Egbert ou Ecgberht de Ripon (m. 729), santo anglosaxón, moxe e bispo de Lindisfarne.
* Egbert ou Ecgberht de York (m. 766), arcebispo de York.
* Ecgberht II de Kent (m. c. 784), rei de Kent.
* Egbert de Lindisfarne (m. 821), bispo de Lindisfarne.
* Ecgberht de Wessex, rei de Wessex (reinou 802–839).
* Ecgberht I de Northumbria, rei de Northumbria (deposto en 872; m. 873).
* Ecgberht II de Northumbria, rei de Northumbria (reinou c. 876–883).
* Egbert (arcebispo de Trier) (c. 950–993).
* Egbert de Liège (), educador e autor.
* Egbert I, Margrave de Meissen (m. 1068).
* Egbert II, Margrave de Meissen (c. 1060–1090).

## Véxase tamén
### Outros artigos
*Egbert
Eanmund (Beowulf)

**Eanmund** foi un caudillo viquingo, príncipe dos suións (suecos) da dinastía dos Ynglings na Era de Vendel (século VI). A diferenza dos seus parentes do clan familiar, só aparece mencionado no poema épico *Beowulf.* Eanmund era fillo do rei Ohthere e irmán de Eadgils, de Svealand, Suecia.

## Etimoloxía 
O nome procede do protonórdico **Aiwamunduz* (nórdico antigo oriental *Ēmund*) ou *Āmunduz* (Āmund).

## Vida 
Á morte de Ohthere, o seu irmán máis novo Onela usurpa a coroa sueca, polo que Eanmund e Eadgils escapan e buscan refuxio entre os gautas. Isto provoca que Onela ataque Götaland pois tamén existía unha débeda de sangue (Hygelac, o pai do rei Heardred matara a Ongentheow, pai de Onela). No campo de batalla, Eanmund e Heardred morren loitando contra o campión Weohstan. Eadgils, sobrevive e busca a axuda de Beowulf para vingar a morte do seu irmán e do rei, feito que tamén aparece noutras fontes escandinavas.

No relato, Weohstan tomou a espada do defunto Eanmund e cedeuna en herdanza ao seu fillo Wiglaf quen a usaría para loitar contra o dragón xunto a Beowulf.

## Notas 
## Véxase tamén 
### Bibliografía 
Nerman, B. *Det svenska rikets uppkomst.* Stockholm, 1925.

### Ligazóns externas 
* '** **' ed. James Albert Harrison e Robert Sharp
* '** **' por Francis Barton Gummere
* '** **' por John Lesslie Hall
Ealdwulf

**Ealdwulf** ou **Aldwulf** é un antropónimo anglosaxón que pode referirse a:

* Ealdwulf de Anglia Oriental rei de Anglia Oriental desde 663 ata c. 713.
* Ealdwulf de Sussex rei de Sussex a principios do século VIII.
* Aldwulf de Rochester bispo de Rochester desde 727 ata 736.
* Ealdwulf de Lindsey bispo de Lindsey desde 750 ata 796.
* Ealdwulf de Lichfield bispo de Lichfield a principios do século IX.
* Ealdwulf (arcebispo de York) arcebispo de York desde 995 ata 1002.

## Véxase tamén
### Outros artigos
* Eadwulf
*Eardwulf
Illa Sangir

A **illa Sangir** () coas variantes de ortografía "Sangihe", "Sanghir" ou "Sangi", é unha illa no grupo das illas Sangir. O seu nome indonesio significa literalmente "Gran Sangir", en referencia ao feito de que a illa é a principal do arquipélago. É parte da provincia de Célebes Setentrional. A lingua principal é a lingua sangir.

## Xeografía 
A illa de Sangir é unha illa volcánica, situada no Mar de Célebes, entre a península setentrional de Sulawesi e a parte máis meridional de Mindanao Filipinas.

O clima é tropical húmido. A maior parte do territorio está cuberto de amplos e frondosos bosques. O pico máis alto é o "Gunung Awu", na parte norte da illa, un volcán activo cuxa última erupción remóntase a 2004.

O centro principal é Tahuna, onde tamén hai un pequeno aeroporto. A actividade principal na illa é a pesca.

## Historia 
Foi o escenario dunha violenta erupción do volcán Gunung Awu en marzo de 1856. A montaña existente cambiou debido á erupción, e produciuse unha gran inundación. O número de mortos estímase por encima dos dous mil, e posiblemente chegou a 6.000. Outras erupcións importantes ocorreron en 1966 e 2004.

## Notas 
## Véxase tamén
Ecgfrith

**Ecgfrith** () é un antropónimo anglosaxón que pode referirse a:

* Ecgfrith de Northumbria, m. 685.
* Ecgfrith de Mercia, m. 796.
Mangosta raiada

[miniatura|No lago Manyara, [Tanzania.]]
A **mangosta raiada** (*Mungos mungo*) é unha especie de mangosta que habita xeralmente nas rexións centrais e orientais de África. Vive na sabana, en bosques abertos e pradarías, e aliméntase principalmente de escaravellos e diplópodos. As mangostas raiadas empregan diferentes tipos de goridas para refuxiarse, incluíndo os montículos das térmites. Mentres que a maioría das especies de mangostas teñen vidas solitarias, as mangostas raiadas viven en colonias cunha complexa estrutura social.

## Notas 
## Véxase tamén 
### Ligazóns externas 
*Banded Mongoose Research Project
*Species profile bandedmongoose.org
WSDL

**WSDL** é o acrónimo da expresión inglesa *Web Services description language* (*Linguaxe para a descrición de Servizos Web* en tradución literal ó galego). Trátase dun estándar definido para facilitar a comunicación web entre sistemas informáticos.

## Orixe 
O estándar WSDL foi definido pola organización W3C para facilitar a comunicación entre sistemas informáticos. Coa universalización do acceso á Internet por parte das diferentes plataformas surdiu unha nova necesidade: a de interconectar plataformas con diferentes sistemas operativos e a de facilitar o acceso universal ás aplicacións web fornecidas por diversos sistemas de comunicacións. En xuño do 2007, publicouse a versión 2.0, ata o de agora, a última publicada.

## Características 
miniatura|Representación gráfica dos conceptos básicos dun documento WSDL 1.1
Para a utilización deste estándar, creánse arquivos coa extensión *.wsdl* en formato XML. Este arquivo, estruturado e seguindo as convención definidos pola *W3C*, é autocontido. É dicir, nel defínese con exactitude o servizo web en cuestión: como acceder a el, a información que se fornece, os tipos de variable empregadas, etc.
Cada arquivo WSDL estrutúrase en catro partes básicas, tamén coñecidas coma *Elementos* e que se delimitan por *<>*:
* : nesta seción defínense as variables que se empregan no servizo web
* : defínense os elementos de datos a empregar para cada unha das operacións que se realizan no servizo web
* : descríbense as operacións que se poden realizar no servizo web e as mensaxes a empregar para cada unha das operacións
* : descríbense o protocolo e o formato a seguir para cada unha das operacións do servizo web

## Notas 
## Véxase tamén 
### Ligazóns externas 
* Resumo sobre o estándar WSDL no sitio w3schools
Adeus, Charlie

***Adeus, Charlie*** (en ) é un filme estadounidense de comedia, dirixido por Vicente Minnelli e estreado en 1964. Baséase na obra de George Axelrod *Goodbye, Charlie* e está protagonizado por Debbie Reynolds e Tony Curtis.

Estreouse en galego o 11 de novembro de 1986 a través da TVG.

## Personaxes 
*Tony Curtis como George Wellington Tracy
*Debbie Reynolds como Virginia Mason
*Pat Boone como Bruce Minton, III
*Ellen Burstyn (acreditada como Ellen McRae) como Franny Salzman 
*Joanna Barnes como Janine Highland
*Laura Devon como Rusty Sartori
*Martin Gabel como Morton Craft
*Roger C. Carmel como o inspector
*Harry Madden como Charles Sorel
*Myrna Hansen como Starlet
*Michael Romanoff como patrón
*Anthony Eustrel como butler
*Walter Matthau como Sir Leopold Sartori

## Notas 
## Véxase tamén 
### Ligazóns externas 
*
Ai, que vou caer

***Ai, que vou caer*** (en ) é un filme estadounidense de comedia protagonizado por Harold Lloyd que se estreou en 1930. Foi o segundo e o máis popular filme sonoro de Lloyd. Harold Lloyd foi un dos poucos actores de cine mudo que puido adaptarse con éxito ó cine sonoro.

## Personaxes 
*Harold Lloyd como Harold Horne
*Barbara Kent como Barbara
*Robert McWade como John Quincy Tanner
*Lillian Leighton como Mrs Tanner
*Henry Hall como Endicott
*Noah Young como Sailor
*Alec B. Francis como Mr Carson
*Arthur Housman como Home bébedo
*Willie Best como Janitor
*Nick Copeland como Home discutindo co amigo
*James Finlayson como Pintor
*Buster Phelps como Neno pequeno
*Leo Willis como Condutor do camión

## Notas 
## Véxase tamén 
### Ligazóns externas 
* 
* Ficha en AllMovie
Illa Esmeralda, Territorios do Noroeste

A **illa Esmeralda** (en inglés: *Emerald Isle*) é unha das illas árticas do Canadá, pertencente especificamente ás illas Parry, un subgrupo das illas da Raíña Isabel (*Queen Elizabeth*). Pertence aos Territorios do Noroeste, no norte do Canadá. Está situada nas coordenadas xeográficas  ten unha superficie de 549&nbsp;km², 35&nbsp;km de longo, 17&nbsp;km de largo e o seu punto máis elevado está a 150 metros.

## Notas 
## Véxase tamén 
### Ligazóns externas 
* Emerald Isle no Atlas do Canadá - Toporama; Natural Resources Canada
Xogos prohibidos

***Xogos prohibidos*** (en ) é un filme francés de 1952, de xénero dramático e bélico, dirixido por René Clément.

## Argumento 
En xuño de 1940, durante a ocupación nazi de Francia, un tren civil é metrallado. Paulette, unha nena de cinco anos, queda orfa e comeza a vagar polo campo, levando nos brazos o corpo do seu cadelo. Atopa unha granxa na que é acollida, e alí coñece a Michel, un rapaz de dez anos xunto o que enterra o cachorro.

## Elenco 
* Georges Poujouly como Michel Dollé
* Brigitte Fossey como Paulette
* Amédée como Francis Gouard
* Laurence Badie como Berthe Dollé
* Suzanne Courtal como Madame Dollé
* Lucien Hubert como Dollé
* Jacques Marin como Georges Dollé
* Pierre Merovée como Raymond Dollé
* Louis Saintève como o pai

## Premios 
* Oscar ao mellor filme en lingua non inglesa (honorífico) en 1953.
* León de Ouro ao mellor filme no Festival de Venecia en 1952.
* Mellor filme estranxeiro no Círculo de Críticos de Cinema de Nova York en 1952.
* BAFTA ao mellor filme en 1954.
* Premio Bodil ao mellor filme europeo en 1954.

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
### Ligazóns externas 
* Criterion Collection essay by Peter Matthews
Kai Besar

A **illa Kai Besar** (), tamén coñecida como a *Gran Kei*, *Nuhu Yuuta* ou *Nusteen*, é unha illa que pertence ao arquipélago das illas Kai situado na provincia de Molucas, no leste de Indonesia.

Forma parte das illas Molucas e cobre unha área de 550 km². A segunda illa máis grande do arquipélago das illas Kai é a próxima *Kai Kecil* (tamén chamada «Pequena Kai»), situada ao oeste. Ao leste de Kai Besar esta o arquipélago das illas Aru. O extremo norte da illa chámase *Tanjung Boranga*, mentres que o extremo sur é chamado *Tanjung Wedu*. O punto máis alto alcanza os 900 metros sobre o nivel do mar.

## Notas 
## Véxase tamén
Artal de Foces

O nome **Artal de Foces** pode referirse a:

* **Artal de Foces I**, cabaleiro que acompañou a Pedro II de Aragón na batalla das Navas de Tolosa no ano 1212.
* **Artal de Foces II**, gobernador do Reino de Mallorca, que estivo casado con D.ª Esclaramunda e con Sibila de Fortiá.
Illa Mitkof

miniatura|Petersburg en 2005, con Petersburg Mountain (Illa Kupreanof) no fondo
A **illa Mitkof** é unha illa no Arquipélago Alexander no sueste de Alasca, entre Illa Kupreanof ao oeste e Alasca continental ao leste. Ten 16&nbsp;km de largo e 28&nbsp;km de longo cunha superficie de 539´7&nbsp;km², o que o converte na trixésima illa máis grande dos Estados Unidos. Gran parte da illa forma parte do Bosque Nacional Tongass.
miniatura|Petróglifos preto de Petersburg, Illa Mitkof, Alasca.
A illa é relativamente plana con numerosos muskegs. O punto máis alto é Crystal Mountain con 1.011 metros.

A cidade de Petersburg está no extremo norte da illa. A poboación total da illa era 3.364 habitantes no censo de 2000, case todos na cidade de Petersburg.

O Wrangell Narrows, un dos seis Narrows do mango de Alasca, esténdese desde o sur ata o extremo norte da illa Mitkof. Bordeando illa Mitkof por unha banda, están Kuprenof e Illa Woewodski polo outro, o Wrangell Narrows crea o único pasaxe interior navegable nesta latitude. Debido ás súas profundidades pouco profundas, os cruceiros máis grandes non pasan por estes estreitos. Spirit Creek é a corrente máis ao sur da illa en Wrangell Narrows, a só dous millas de onde se abre o estreito cara a Sumner Strait.

O primeiro europeo que viu a illa foi James Johnstone, un dos oficiais de George Vancouver durante a súa expedición 1791-95 , en 1793. A illa móstrase separada da illa Kupreanof nun mapa ruso de 1844, mentres que o nome publicouse en 1848 nun gráfico do Departamento Hidrográfico de Rusia como "Os(trov) Mitkova" polo almirante Prokofy Mitkov.

## Notas 
## Véxase tamén 
### Ligazóns externas 
* Páxina web en español 
* Páxina oficial en inglés
Tunisair

'''Société Tunisienne de l'Air** ou **Tunisair''' (árabe: الخطوط التونسية‎‎) é a aeroliña nacional de Tunisia. Fundada en 1948, opera voos regulares internacionais cara a destinos en Europa, África, América e Oriente Medio. A súa base principal atópase no aeroporto de Tunes-Cartago e a súa sede atópase na cidade de Tunes, preto do aeroporto. Tunisair é membro da Organización Árabe de Transportistas Aéreos.

## Frota 
En novembro de 2017 a frota de Tunisair estaba formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
Martirio (cantante)

**María Isabel Quiñones Gutiérrez**, nada en Huelva o 21 de marzo de 1954, é unha cantante andaluza.
## Traxectoria 
Xunto con Uxía, Ugía Pedreira e Carmen París traballa no proxecto Enredadas.

## Recoñecementos 
En 2016 o Ministerio de Educación, Cultura e Deporte de España galardoouna co Premio Nacional das Músicas Actuais.

## Discografía 
* *Estoy mala*, 1986
* *Cristalitos machacaos*, 1988
* *La bola de la vida del amor*, 1991
* *He visto color por sevillanas*, 1994
* *Coplas de madrugá*, con Chano Domínguez, 1997
* *Flor de piel*, 1999
* *Mucho corazón*, 2001
* *Martirio 1986-1989*, recompilación, 2002
* *Colección Nuevos Medios. Martirio. Recopilatorio 20 años de Nuevos Medios*, 2002.
* *Fundamental*, 2003
* *Acoplados*, con Chano Domínguez, 2004
* *Primavera en Nueva York*, 2006
* *Martirio. 25 años en directo*. 2009. Gravado en directo na Sala Luz de Gas de Barcelona os días 20, 21 e 22 de outubro de 2008.
* *El aire que te rodea*, con José María Vitier, 2011
* *De un mundo raro. Cantes por Chavela*, con Raúl Rodríguez, 2013. Homenaxe a Chavela Vargas.
* *Martirio. 30 años*, caixa con 2 CDs e 1 DVD, 2015.

## Notas 
## Véxase tamén 
### Ligazóns externas 
* Aguilera, Ricardo (2002). "Entrevista a Martirio. Arreglá pero informal" .
* 
* González, Jacinto (2004). Entrevista a Martirio aireflamenco.com .
* Márquez, Héctor (2016). "Martirio: La más moderna de la clase y la de más clase entre las modernas" *Malditos*. .
Artal de Foces II

**Artal de Foces II** foi un cabaleiro aragonés, que era señor de Foces, liñaxe nobre de Aragón oriúnda da localidade de Foces de Ibieca e que xa figura documentada no século XI,

## Traxectoria 
[miniatura|150px|[Sibila de Fortià, esposa de Artal de Foces.]]
En 1371 casou en segundas nupcias coa nobre empordanesa Sibila de Fortià. Artal foi conselleiro de Leonor de Sicilia, a terceira esposa do rei Pedro IV de Aragón, e foi armado cabaleiro polo rei en recoñecemento aos seus servizos; foi así como a xove e bela Sibila entrou no contorno real, pasando desde a súa escuridade provincial á Corte do reino. Aos poucos anos a raíña Leonor e Artal faleceron, e ambos os viúvos, Pedro e Sibila, fixéronse amantes e, finalmente, casaron en 1377.. 
 
## Notas 
## Véxase tamén 
### Bibliografía 
* Silleras-Fernández, Núria (2010): "Money isn't everithing: Concubinate, Class, and the Rise and Fall of Sibil·la de Fortià, Queen of Aragon", en: Thresa Earenfigth (edit.) *Women and Wealth in Late Medievan Europe*. Nova York, NY, USA: Palgrave Macmillan. ISBN 978-1-3495-3987-1, pp.&nbsp;67–68.

### Outros artigos 
* Sibila de Fortià

### Ligazóns externas 
* Ibieca y los Foces (II) .
* Aragoneses en Mallorca bajomedieval  .
* Armas heráldicas dos Foces 
* GEA; Linaje de Foces
Torques de Lugoslavia Futebol Gaélico

Os **Torques de Lugoslavia Futebol Gaélico**, ou **Torques**, é un equipo mixto de fútbol gaélico fundado na cidade de Lugo no ano 2013.

## Orixe 
O equipo fundouse despois de varios intentos en abril do ano 2013 na cidade de Lugo promovida pola asociación cultural Cultura do País, sendo o 3 de maio o seu primeiro adestramento. Enseguida se coordinou para a creación da Liga Gallaecia con outros equipos do país, que nun principio serían Ambilokwoi de Vigo, Afiadoras de Ourense, Suévia de Compostela e Cascarilha de Coruña.

## Palmarés 
* Campión I Copa do Rei Froilán de Futebol Gaélico: 2018
* Campión de Liga: 2016/17, 2017/18 e 2018/19
* Campión de Copa: 2016

## Notas 
## Véxase tamén 
### Outros artigos 
* Fútbol gaélico
* Liga Gallaecia

### Ligazóns externas 
* Páxina web do club  
* Páxina web da Liga Gallaecia
Illa Upernivik

A **illa Upernivik** (en danés, *Upernivik Ø*) é unha illa ribeirega localizada en augas da baía de Baffin, fronte á costa occidental de Groenlandia. Ten unha superficie de 540&nbsp;km². A illa é montañosa (o seu punto máis alto é Palup Qaqa, con 2105 m).

A illa Upernivik é parte do municipio de Qaasuitsup (que comprende toda a parte noroeste de Groenlandia).

## Véxase tamén
Núria Espert

**Núria Espert i Romero**, nada en L'Hospitalet de Llobregat o 11 de xuño de 1935, é unha actriz catalá de teatro, cine e televisión e directora de ópera.

## Traxectoria 
### Filmografía 
* 1954: *Once pares de botas*
* 1958: *La tirana*
* 1961: *A las cinco de la tarde*
* 1966: *María Rosa*
* 1967: *Biotaxia*
* 1970: *Laia*
* 1971: *Viva la muerte*
* 1976: *La ciudad quemada*
* 1996: *ActricesActrices*
* 2007: *Barcelona (un mapa)*

### Óperas 
* 1987: *Madama Butterfly* de Giacomo Puccini.
* 1988: *Rigoletto* de Giuseppe Verdi.
* 1988: *Elektra* de Richard Strauss.
* 1989: *La traviata* de Giuseppe Verdi.
* 1991: *Carmen* de Georges Bizet.
* 1995: *Stiffelio* de Giuseppe Verdi.
* 1999: *Turandot* de Giacomo Puccini.
* 2004: *Tosca* de Giacomo Puccini.
* 2012: *Ainadamar* de Osvaldo Golijov, como intérprete.

## Recoñecementos 
* Premio Ondas nacional de radio, 1959.
* Medalla de Ouro ao Mérito nas Belas Artes, 1983.
* Premio Creu de Sant Jordi, 1983.
* Premio Nacional de Teatro, 1985.
* Premio Unión de Actores a toda unha vida, 2006.
* Premio Princesa de Asturias das Artes, 2016.

Salas de teatro de Sant Andreu de la Barca e Fuenlabrada levan o seu nome.

É doutora honoris causa polas universidades Complutense de Madrid e Internacional Menéndez Pelayo.

## Notas 
## Véxase tamén 
### Bibliografía 
* Núria Espert e Marcos Ordóñez (2002) *De Aire y Fuego: Memorias*. Aguilar. ISBN 84-03-09295-4.

### Ligazóns externas 
* 20x20px "Imprescindibles - Nuria Espert. Una mujer de teatro" TVE .
Barbara Tuchman

**Barbara Wertheim Tuchman**, nada en Nova York o 30 de xaneiro de 1912 e finada en Greenwich o 6 de febreiro de 1989, foi unha escritora e historiadora estadounidense.

## Traxectoria 
É coñecida polo libro *The Guns of August*, unha historia do preludio do primeiro mes da primeira guerra mundial que lle garantiu o Premio Pulitzer de Non Ficción Xeral. Gañou o Pulitzer novamente por *Stilwell and the American Experience in China, 1911–45*, unha biografía do xeneral Joseph Stilwell.
## Publicacións 
### Libros 
* *The Lost British Policy: Britain and Spain Since 1700*. Londres: United Editorial, 1938. 
* *Bible and Sword: England and Palestine from the Bronce Age to Balfour*. Nova York: New York University Press, 1956. 
* *The Zimmerman Telegram* Nova York: Viking Press, 1958. 
* *The Guns of August.* Nova York: Macmillan, 1962. 
* *The Proud Tower: A Portrait of the World Before the War, 1890–1914*. Nova York: Macmillan, 1966. ISBN 0345405013
* *Stilwell and the American Experience in China, 1911-45* (1971) 
* *Notes from China.* Nova York: Collier, 1972. 
* *A Distant Mirror: The Calamitous Fourteenth Century*. Nova York: Alfred A. Knopf, 1978. ISBN 0394400267
* *Practicing History: Selected Essays*. Nova York: Alfred A. Knopf, 1981. ISBN 0394520866
* *The March of Folly: From Troy to Vietnam*. Nova York: Knopf/Random House, 1984. ISBN 0394527771
* *The First Salute: A View of the American Revolution*. Nova York: Knopf/Random House, 1988. ISBN 0394553330

### Outros traballos 
* ''America's Security in the 1980s.* Londres: International Institute for Strategic Studies, 1982.
* *The Book: A Lecture Sponsored by the Center for the Book in the Library of Congress and the Authors’ League of America, Presented at the Library of Congress, October 17, 1979''. Washington, D.C.: Libraría do Congreso, 1980.

## Notas
Novo Mundo

**Novo Mundo** é un dos nomes dados ao hemisferio occidental, máis especificamente ao continente americano. O termo ten as súas orixes nos finais do século XV en razón do descubrimento de América por Cristovo Colón.

O descubrimento deste novo continente expandiu o horizonte xeográfico dos europeos que até entón consideraban a Europa, a África e a Asia como os únicos constituintes do Mundo. En contraste co Novo Mundo, os continentes europeo, africano e asiático formaban o Vello Mundo. Á súa vez, a Oceanía descuberta algúns séculos despois, ficou coñecida como Novísimo Mundo.

## Orixe do nome 
Pedro Mártir de Angleria creou o termo Novo Mundo (*novi orbis*) nunha carta de novembro de 1492, na cal se refería á primeira viaxe de Colombo a América. O ano seguinte de Angleria refírese novamente ao Novo Mundo (orbis novus). En 1516, de Angleria publica o libro *De orbe novo* ("Sobre o Novo Mundo").

O termo foi tamén utilizado por Giovanni da Verrazzano na descrición da viaxe que efectuou en 1524 ao longo da costa atlántica de América do Norte (as actuais costas Leste dos Estados Unidos e do Canadá).

## Outros usos 
*Novo Mundo* pódese referir a outras cousas máis específicas, como:
* nun contexto histórico, ao se referir ao descubrimento europeo de América;
* en bioloxía, para describir grupos de especies que son encontradas só en América;
[miniatura|Un [mapa de América do século XVIII|centro]]
## Notas 
## Véxase tamén 
### Outros artigos 
* Pedro Álvares Cabral
* Cristovo Colón
* Descubrimentos
* Tratado de Tordesillas
Anxo Boán

**Anxo Boán Rodríguez**, nado en  Sandiás (Vilaúxe, Chantada) o 7 de abril de 1961, é un e escritor e avogado galego.

## Traxectoria
A súa infancia na aldea, no mundo rural, marcará toda a súa obra literaria. Tras cursar Formación Profesional da rama de explotacións agropecuarias, fixo estudos de Bacharelato no instituto chantadino Lama das Quendas e licenciouse en Dereito na Universidade de Santiago de Compostela. Exerce a avogacía en Chantada.

Colaborou coa revista *Xistral* e o xornal lugués *El Progreso*. Comparte habitualmente as súas creacións poéticas nas redes sociais.

O seu primeiro libro de poemas é * As árbores das idades* (2004):

Continuou con *Poemas para unha alma ferida* (2016), con Limiar de Xosé Lois García Fernández:

En 2017 publicou *Corenta sonetos de amor e conforto*, con Epílogo de Xulio López Valcárcel.

En 2018 publicou o poemario *Déixame a lúa acesa*. Segundo a editora: "O lector axiña identificará a musa do poeta coa súa propia namorada ou namorado, pretendida ou pretendido". Xosé M. Eyré sinala no limiar: "Entréganos así un poemario de expresividade limpa, clásica nos días que corren, que recupera a métrica e a rima e, sobre todo, o fulgor do sentimento como motor da vida".

Tamén escribiu narrativa, *As cousas do Fuco* (2016), con limiar de Pablo Rubén Eyré:

Para Xosé Lois García: 

Segundo Alfredo Pardo:

## Publicacións
### Poesía
**As árbores das idades* (2004). ISBN 84-96315-03-7.
* *Poemas para unha alma ferida*  (2016).  Corona del Sur. ISBN 978-84-9973-561-0.
* *Corenta sonetos de amor e conforto* (2017). Ed. Círculo Rojo. ISBN 978-84-9175-930-0.
**Déixame a lúa acesa* (2018). Ed. Círculo Rojo. 90 páxs. Ilustracións de Miranda García Fonseca. ISBN 9788417715410.

### Narrativa
* *As cousas do Fuco* (2016). Letras de Autor. ISBN 978-84-16958-20-7.

## Premios
* En 1976 foi premiado no Certame literario convocado pola asociación cultural Lumieira de Chantada pola obra de teatro *Traxicomedia de Luís e Margarita* 
* En 1976 foi premiado no Certame convocado polo Círculo Recreativo e Cultural de Chantada pola obra de teatro *Nadal Tráxico*
* En 1980 foi premiado polo INMB de Chantada polo poema *Camiñando de noite*
* En 2001 gañou o premio Xohán de Requeixo
* En 2011 gañou o premio de xornalismo “Moncho do Pío” por un artigo no Xornal *El Progreso* sobre a muller traballadora na Ribeira Sacra chantadina

## Notas 
## Véxase tamén 
### Ligazóns externas 
* 20px Anxo Boán presentou os seus “Poemas para unha alma ferida  (2016)
* 20px Celebración “As cousas do Fuco” (2017)
* 20px Anxo Boán presentou “As cousas do Fuco” en Chantada (2017)
Martirio

O termo **martirio** pode referirse a:
***Mártir**, persoa morta na defensa dalgunha causa;

***Martirio**, antropónimo feminino;

***Martirio**, cantante española.
Canle Brabantse Turfmarkt (Delft)

**Brabantse Turfmarkt** é o nome dunha canle e da súa rúa anexa, na zona antiga da cidade&nbsp;surholandela de Delft, nos Países Baixos. Cara ao sur, esta canle conflúe coa canle Achteron.

## Historia 
O nome desta canle débese á turba (neerlandés: *turf*) que se esparexeu pola súa rúa anexa e que foi traída da provincia de Brabante.

Esta canle formaba parte no século XIII do límite oriental de Delft, determinado por unha vía principal constituída polas canles Achterom,&nbsp;Brabantse Turfmarkt, Burgwal e Verwersdijk.

A parte norte de Brabantse Turfmarkt e a zona de Burgwalgracht foron ocupadas en 1860 para aumentar o espazo dispoñible para o mercado de gando que se celebraba na praza Beestenmarkt.

## Actividade comercial 
Todos os xoves hai un mercado de flores en Brabants Turfmarkt. No sitio web oficial do Concello de Delft  Ademais, os sábados de 9:00 a 17:00 celébrase alí un popular mercado de produtos da horta.

## Notas 
## Véxase tamén 
### Bibliografía 
* Van der Krogt, Peter. *Straatnamen van Delft: verklaring van de namen van straten en buurten, grachten en bruggen.* Gemeenteaechief Delft. Delft, 2000. [ISBN 908065415] *(En neerlandés)*
### Outros artigos 
* Delft
Aeroporto de Dresde

O **aeroporto de Dresde** (IATA: **DRS**, ICAO: **EDDC**) é o aeroporto internacional de Dresde, a capital do estado alemán de Saxonia. Está situado en Klotzsche, un distrito da cidade a 9&nbsp;km ao norte do seu centro. Opera voos a un feixe de cidades europeas e a varios destinos de vacacións.

Elbe Flugzeugwerke (EFW), unha subsidiaria de Airbus e ST Aerospace, está baseada no aeroporto. EFW dedícase principalmente a realizar conversións de avións de pasaxeiros a cargueiros.

## Aeroliñas e destinos
## Véxase tamén 
### Ligazóns externas 
* Web do aeroporto

## Notas
Aeroporto de Erfurt/Weimar

O **aeroporto de Erfurt-Weimar** (IATA: **ERF**, ICAO: **EDDE**) é un aeroporto que serve a Erfurt, a capital do estado alemán de Turinxia, e á cidade próxima de Weimar, que forman a meirande parte da área metropolitana central do estado. O aeroporto sitúase a 5&nbsp;km ao oeste do centro de Erfurt e opera principalmente voos chárter estacionais a destinos turísticos europeos.

## Historia 
A senu nome foi *aeroporto de Erfurt* ata o ano 2011, engadíndose a denominación de Weimar xa que se pensou que sería bo a nivel promocional debido á súa importancia histórica.

A pesar da súa importancia como capital do estado e a súa situación céntrica dentro de Alemaña, o aeroporto non conta con voos domésticos. A única ruta interna que tiña cara ao aeroporto de Múnic, ofrecida por Cirrus Airlines, cesou en marzo de 2012. Porén, a cidade converteuse nun dos principais centros de conexión ferroviario de longa distancia do país en 2017, cando no mes de xuño inaugurouse a liña de alta velocidade entre Múnic e Berlín e que se une á liña entre Frankfurt e Dresde na estación de Erfurt. Como resultado, é posible chegar a Frankfurt, Berlín e Múnic en dúas hora, facendo innecesarios os voos domésticos.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Enter Air

**Enter Air Sp. z o.o.** é unha aeroliña chárter con sede en Varsovia, Polonia. Opera voos de vacacións e chárter dende outros aeroportos polacos e europeos, cooperando cos grandes turoperadores polacos. O seu primeiro voo comercial foi en abril de 2010.

## Frota 
En outubro de 2017 a frota de Enter Air estaba formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
Manuel Fernández Trigo

**Manuel Fernández Trigo**, nado o 30 de maio de 1932 na Coruña e finado o 21 de marzo de 2011 en Madrid, foi un adestrador e directivo deportivo galego.

## Traxectoria
Xornalista de oficio, Fernández Trigo traballou na Voz de Galicia, onde asinaba os seus artigos como Mafertri. Converteuse en xerente do equipo de fútbol do Deportivo da Coruña no ano 1969, ao tempo que adestraba ao baloncesto no equipo feminino do Medina A Coruña. En 1978, o presidente do Real Madrid, Luis de Carlos, fichouno como xerente, posto onde permaneceu baixo as presidencias de De Carlos, Ramón Mendoza e parte da de Lorenzo Sanz, co que chegou a ser director xeral.

Xubilouse en 1999 e fundou un club masculino de fútbol, o Gandarío Sanse, en San Sebastián de los Reyes. Deste club, que leva o nome da praia de Gandarío, en Bergondo, foi o presidente e mais o adestrador durante unha década, e con el chegou a Preferente Autonómica. A presidenta do equipo é a súa viúva, a tamén galega Maribel Gómez Frutos.

## Notas
Medina A Coruña

O **Medina A Coruña** foi un equipo de baloncesto feminino da cidade da Coruña.
## Traxectoria
Fundado en 1943 ao abeiro da Sección Feminina na Coruña, sendo o equipo que iniciou a práctica do baloncesto en categoría feminina na cidade.

O Medina A Coruña estivo activo sobre todo nas décadas de 1960 e 1970, e chegou a ser campión da Liga de baloncesto feminino de España no ano 1966. En 1960, adestrado polo xornalista Manuel Fernández Trigo, conseguiron a terceira praza no Campionato de España e en 1961 quedaron campioas de España na final de San Sebastián ao derrotar o CREFF de Madrid (club tamén vencellado á Sección Feminina). A vitoria de 1961 deulles opción a disputaren a Copa de Europa de Baloncesto feminino de 1962, onde derrotaron nun triangular primeiro o Sport Lubango e Benfica de Angola, que representaba a Portugal e despois o Casablanca (Marrocos) (41-25). Logo, en cuartos de final, caeron contra o Radnički de Belgrado, daquela Iugoslavia (81-35 e 19-57). Deste xeito o equipo coruñés converteuse no primeiro equipo galego en disputar unha competición europea..

Con algunhas das súas antigas xogadoras xa no Club Tabacalera A Coruña, o Medina acabaría fusionándose con este a mediados da década dos setenta. En xeral, os últimos clubs Medina desaparecen ou mudan de nome no ano 1977.

## Nome 
O nome do club víña da súa orixe no Círculo Medina da Sección Feminina (pola vila castelá onde naceu Isabel I de Castela e tiña a súa sede a sección Feminina). Había outros equipos en España que compartían ese nome.

## Xogadoras destacadas
* Maribel Gómez Frutos
* Gelines Porto
* Marita Millán

## Tempada a tempada
|valign="top" width=0%|

|}

## Notas
Nothhelm

**Nothhelm** é un antropónimo anglosaxón que pode referirse a:
*Nothhelm de Sussex, rei do reino anglosaxón de Susssex.
*Nothhelm de Canterbury, arcebispo de Canterbury (m. 739).
ASL Airlines Ireland

**ASL Airlines (Ireland) Limited**, anteriormente *Air Contractors*, é unha aeroliña irlandesa de carga e pasaxeiros. Opera servizos regulares de carga por toda Europa en nome de empresas como FedEx Feeder e DHL Express. Opera tamén voos chárter de pasaxeiros e realiza algúns servizos para aeroliñas regulares. ASL Airline Holdings Limited, a compañía nai de ASL Airlines Ireland, ten a súa sede en Dublín.

## Historia 
A aeroliña fundouse e comezou a operar en 1972 como Air Bridge Carriers no aeroporto de East Midlands. En setembro de 1992 adoptou o nome Hunting Cargo Airlines e en 1997 rematou de transferir todas as súas operacións a Irlanda. En xuño de 1998 o Hunting Group vendeu a súa división de aviación a un consorcio formado por CMB Compagnie Maritime Belge e Safair (parte de Imperial Group), e a aeroliña foi rebautizada como Air Contractors. Imperial Group transferiu o 49% das súas accións na compañía a 3P Air Freighters/Petercam S.A. en 2007.

Air Contractors mercou a aeroliña francesa Europe Airpost o 14 de marzo de 2008. Tras incorporar Europe Airpost o grupo pasou a chamarse ASL Aviation Group, representando o nome as súas tres actividades principais: Airlines, Support and Leasing (aeroliñas, soporte e alugueiro).

En 2010 Air Contractors comezou a transportar pasaxeiros usando un avión Boeing 737-300 xunto co seu asociado, Europe Airpost.

O 4 de xuño de 2015 ASL Aviation Group anunciou que Air Contractors converteríase en ASL Airlines Ireland, Europe Airpost en ASL Airlines France, Farnair Hungary en ASL Airlines Hungary e Farnair Switzerland e ASL Airlines Switzerland.

A compañía anunciou o 5 de febreiro de 2016 que chegara a un acordo para mercar TNT Airways e PAN Air, coa condición que a compra de TNT por parte de FedEx continuase adiante. A venda realizouse en maio de 2016. TNT Airways converteuse en ASL Airlines Belgium e Pan Air en ASL Airlines Spain.

A principios de 2017 ASL Aviation Group pasou a chamarse ASL Airline Holdings.

## Frota 
En xuño de 2022 a frota de ASL Airlines Ireland estaba formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
Offa

**Offa** é un antropónimo anglosaxón que pode referirse a:
## Persoas
*Offa de Angel (fl. século V). 
*Offa de Essex (fl. 700) rei do reino anglosaxón de Essex.
*Offa de Mercia rei do reino anglosaxón de Mercia .
*O pai de Æscwine de Essex (fl. a finais do século V).
## Lugares
* Offa, Costa do Marfil, unha aldea no distrito de Lagunes, Costa do Marfil.
* Offa, Kwara, unha cidade en Nixeria.
* Offa, Wrexham, unha comunidade en Wrexham County Borough.
Oslac

**Oslac** (nórdico antigo *Ásleikr*/*Áslákr* (latinizado como *Ansleicus*, escandinavo moderno *Aslak*) e antigo alto alemán *Ansleh* -*Anslech*, *Ansleccus*-) é un antropónimo anglosaxón que pode referirse a:
* un fillo de Æthelfrith de Northumbria (citado no MS *E* da *Crónica anglosaxoa* s.a. 617).
*O rei Oslac de Sussex (século VIII).
*Oslac de Hampshire. escanciador de Æthelwulf de Wessex (século IX).
* o conde Oslac de Northumbria (século X).
*Anslech de Bricquebec (século X).
**Ansleicus* é o nome dun danés convertido ao cristianismo en 864 segundo os *Miragres de S. Riquier*. Este Ansleicus despois mediou entre Carlos o Calvo e os invasores viquingos de Normandía.
## Notas
Aeroporto de Kíiv-Boryspil

O **aeroporto internacional de Boryspil** (IATA: **KBP**, ICAO: **UKBB**) é un aeroporto internacional en Boryspil, a 29&nbsp;km ao leste de Kíiv, a capital de Ucraína. É o aeroporto máis grande do país, servindo ao 65% de todos os pasaxeiros, incluíndo todos os voos intercontinentais e a meirande parte dos internacionais. É un dos dous aeroportos de pasaxeiros que serven a Kíiv xunto co máis pequeno aeroporto Zhulyany.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Osmund

**Osmund** (latinizado como **Osmundus**, en nórdico antigo **Asmund** ou **Åsmund**) é un antropónimo anglosaxón que pode referirse a:

*Åsmund Kåresson, gravador de runas.
*Asmund o matador de campións, heroe da *Ásmundar saga kappabana*.
*Asmund ou Asmud, titor Varengo de Sviatoslav I de Kíiv.
*Osmund (bispo de Londres), (m. c. 808) bispo de Londres.
*Osmund (bispo de Salisbury) (m. 1099).
*Osmund Bopearachchi (nado en 1949).
*Osmund de Sussex (fl. 760–772), rei do reino anglosaxón de Sussex no século VIII.
*Osmundus, primeiro arcebispo sueco.
Osric

**Osric** é un antropónimo anglosaxón que pode referirse a:

## Persoas
* Osric de Deira, rei do reino anglosaxón de Deira c. 630.
* Osric de Northumbria, rei do reino anglosaxón de Northumbria sobre o ano 720.
* Osric de Sussex, rei do reino anglosaxón de Sussex a principios do século VIII.
* Osric de Hwicce, rei do reino anglosaxón de *Hwicce* a finais do século VII.
* Osric Chau, actor.
## Ficción
* Osric, un personaxe na obra *Hamlet* de William Shakespeare.
Osred

**Osred** é un antropónimo anglosaxón que pode refrirse a:
* Osred I de Northumbria (c. 697 – 716), rei de Northumbria.
* Osred II de Northumbria, rei de Northumbria desde 789 ata 790.